CELEX: 62021TN0606
Language: et
Date: 2021-09-20 00:00:00
Title: Kohtuasi T-606/21: 20. septembril 2021 esitatud hagi – TestBioTech versus komisjon

22.11.2021   
            
            
               ET
            
            
               Euroopa Liidu Teataja
            
            
               C 471/53
            
         
      20. septembril 2021 esitatud hagi – TestBioTech versus komisjon
      (Kohtuasi T-606/21)
      (2021/C 471/75)
      Kohtumenetluse keel: inglise
      
         Pooled
      
      
         Hageja: TestBioTech eV (München, Saksamaa) (esindaja: advokaat K. Smith)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada kostja 8. juuli 2021. aasta otsus, millega keelduti tühistamast või muutmast kostja rakendusotsust (EL) 2021/66 (1), millega Monsanto Europe SA-l lubati määruse (EÜ) nr 1829/2003 (2) alusel turustada ELis geneetiliselt muundatud sojauba MON 87751 x MON 87701 x MON 87708 x MON 89788 ja selle alakombinatsioone;
               
            
                  —
               
               
                  võtta kõiki muid asjakohaseks peetavaid meetmeid, ja
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et kostja tegi ilmse hindamisvea, kui ta ei arvestanud üldse või piisavalt potentsiaalset mõju, mis geeniekspressioonile on geenide akumuleerumisel kombinatsioonis herbitsiidide kasutamisega, ja/või jättis nõudmata nõuetekohast hindamist nende kahe herbitsiiidi, mille suhtes muundatud sojauba näitab vastupidavust, korduva ja/või märkimisväärse kasutamise tegelikes tingimustes.
               
            
                  2.
               
               
                  Teine väide, et kostja tegi ilmse hindamisvea, kui ta ei arvestanud üldse või piisavalt modifitseeritud sojaoa võimalikku toksilisust, immunogeensustja/või allergeensust, mis tuleneb sünergilisest toimest nende valkude vahel, mida ta on geneetiliselt muundatud tekitama, sojaoas looduslikult esinevatest proteaasi inhibiitoritest, saagi kokkupuutest herbitsiidi ja/või selle jäägiga, ja/või jättis nõudmata loomade söötmiskatseid kogumi puhul.
               
            
         (1)  ELT 2021, L 26, lk 44.
      
         (2)  Euroopa Parlamendi ja nõukogu 22. septembri 2003. aasta määrus (EÜ) nr 1829/2003, geneetiliselt muundatud toidu ja sööda kohta (ELT 2003, L 268, lk 1; ELT eriväljaanne 13/32, lk 432).